Rikokset sattuivat viime elokuussa Jyväskylässä. Keski-Suomen käräjäoikeus tuomitsi keskiviikkona jyväskyläläisen Tijani Abudulain kahdesta raiskauksesta vankeuteen.

Nainen yritti puhumalla selvittää, miksi luotettu mies tunkeutui hänen vuoteeseensa.

Mies käytti tilaisuuttaan hyväkseen ja raiskasi naisen toistamiseen.

Käräjäoikeudessa kahdesta raiskauksesta syytetty mies myönsi sukupuoliyhteydet ja väitti, että heillä oli tavanomainen seurustelusuhde.

Kahdesta raiskauksesta epäilty Tijani Abudulai kiisti teot poliisitutkinnassa. Hän väitti seurustelevansa raiskausilmoituksen tekijän kanssa. KEIJO VALKONEN

Ensimmäinen teko sattui naisen asunnossa. Abudulai kävi naisen päälle tämän nukkuessa. Hän nosti naisen yöpaitaa ja piteli naista aloillaan.

Naisen vastuksesta ja kielloista huolimatta Abudulai suoritti yhdynnän.

Tapahtuneella ei ollut silminnäkijätodistajia. He olivat kahden asunnossa.

Nainen ei tehnyt tässä vaiheessa teosta rikosilmoitusta. Hän päätti selvittää tapahtuneen (entisen) ystävänsä kanssa kahden kesken.

Nainen meni kuusi päivää myöhemmin Abudulain asuntoon. Hän halusi keskustella tapahtuneesta.

Uhri lamaantui pelosta

Abudulai ei ottanut onkeensa. Hän tarttui naista käsistä kiinni ja työnsi makuuhuoneeseen, jossa riipi naisen vaatteet pois ja toistamiseen suoritti yhdynnän.

Nainen kertoi myöhemmin käräjäoikeudelle, ettei kyennyt lamaannuttavan pelkotilan vuoksi vastustamaan miestä.

Tämän jälkimmäisen teon jälkeen nainen kertoi tapahtuneesta ystävälleen. Hän teki myös rikosilmoituksen.

Tijani Abudulai sai syytteet kahdesta raiskauksesta.

Abudulai myönsi sukupuoliyhteydet tapahtuneeksi, mutta seksiä oli harjoitettu hänen mukaansa molempien osapuolten tahdosta. Abudulain mukaan hän seurusteli naisen kanssa.

Viestit ja todistaja tukivat näyttöä

Abudulain kertomus ei purrut Keski-Suomen käräjäoikeuteen. Oikeuden puheenjohtaja piti sitä epäluotettavana ja Abudulain esittämää syytteelle vaihtoehtoista tapahtumankuvausta epäuskottavana.

Asianomistajan (uhrin) kertomuksessa ei vastaavia aukkoja ollut. Oikeus piti naisen kertomusta uskottavana.

Naisen kertomusta tuki se, että hän oli kertonut teoista tuoreeltaan ystävälleen.

Naisen mukaan hän ei seurustellut Abudulain kanssa. Saman sanoi oikeudelle myös todistaja.

Syyttäjän todisteena olivat myös naisen ja Abudulain keskinäiset viestit. Oikeus katsoi niin ikään näiden viestien osoittavan, ettei seurustelusuhdetta osapuolten välillä ollut.

Ei ainakaan vielä vankilaan

Tijani Abudulai sai kahden vuoden ja neljän kuukauden vankeusrangaistuksen. Tuomio luettiin kahdesta raiskauksesta.

Uhrilleen Abudulain tulee maksaa korvausta yhteensä kymmenen tuhatta euroa aiheuttamastaan loukkauksesta sekä kivusta ja särystä.

Abudulaita ei määrätty suoraan vankilaan.

Hän on jo ilmoittanut tyytymättömyyttään käräjäoikeuden ratkaisuun. Valitusosoite asiassa on Vaasan hovioikeus.

Abudulai oli tekoaikaan noin 34-vuotias ja hänen uhrinsa noin 32-vuotias.